เครื่องราชอิสริยาภรณ์กิตติคุณฝ่ายพลเรือน

เครื่องราชอิสริยาภรณ์กิตติคุณฝ่ายพลเรือน (, ออร์เดน เดล เมรีโต ซีวิล)  เป็นเครื่องราชอิสริยาภรณ์แห่งราชอาณาจักรสเปนที่สถาปนาขึ้นโดยพระเจ้าอัลฟองโซที่ 13 แห่งสเปน เมื่อวันที่ 25 มิถุนายน ค.ศ. 1926 (พ.ศ. 2469) เพื่อเป็นบำเหน็จความชอบฝ่ายพลเรือนในการปฏิบัติราชการรับใช้ชาติ รวมถึงการปฏิบัติหน้าที่อย่างโดดเด่นเป็นพิเศษของชาวสเปนและพลเมืองชาวต่างชาติเพื่อผลประโยชน์แห่งสเปน

ลำดับชั้น 

แพรแถบของเครื่องราชอิสริยาภรณ์ตระกูลนี้เป็นแถบสีน้ำเงิน กลางแพรแถบมีแถบริ้วสีขาวขนาดเล็ก ยกเว้นแพรแถบชั้นสายสร้อย ใช้แพรแถบสีน้ำเงิน มีแถบริ้วสีขาวขนาดเล็กอยู่ที่ริมทั้งสองด้าน

การแบ่งลำดับชั้น แบ่งออกเป็น 7 ชั้น ดังนี้
 ชั้นสายสร้อย (Collar) - สายสร้อยดวงตราเครื่องราชอิสริยาภรณ์
 ชั้นมหากางเขน (Gran Cruz) - สายสะพายและดารา (ดาราทอง)
 ชั้นนายทัพ (Encomienda de Número) - ดารา (ดาราเงิน)
 ชั้นนายกอง (Encomienda) - ดวงตราสีทองห้อยแพรแถบสำหรับสวมคอ
 ชั้นเจ้าพนักงาน (Cruz de Oficial) - ดวงตราสีทองห้อยแพรแถบสำหรับติดอกเสื้อ
 ชั้นอัศวิน (Cruz) - ดวงตราสีเงินห้อยแพรแถบสำหรับติดอกเสื้อ
 ชั้นกางเขนเงิน (Cruz de Plata) - กางเขนสีเงินห้อยแพรแถบสำหรับติดอกเสื้อ

อ้างอิง 

เครื่องราชอิสริยาภรณ์สเปน